Ons probleme het by Kodesa begin | Netwerk24
Ons probleme het by Kodesa begin
Deur Johan Viljoen, Durbanville 10 Julie 2019 00:00
Oor die onderhoud van Ilse Bigalke met Roelf Meyer (05.07):
Bespeur ek by Meyer 'n tikkie kommer dat die utopie van die nuwe Suid-Afrika ná 1994 nie verwesenlik is soos hy verwag het nie?
Was dit dan nie hy en sy kornuite wat ons land op 'n silwer skinkbord oorgegee het sonder om die gevolge te besef nie? En dít onder die dekmantel van demokrasie?
Om die haglike toestand wat tans in die land heers te ver­gelyk met dié van die tagtiger­jare van die vorige eeu, is blote bog. Ons land is tans in die slegste posisie sedert die Tweede Wêreldoorlog. Dit is alles te wyte aan 'n onbevoegde regering wat daar is weens die mislukte onderhandelings by Kodesa.
Die Grondwet wat hy so verheerlik, help niks om die tra­gedie te bereg nie en kon ook nie Jacob Zuma se Nenegate voorkom nie.
Dis tragies om te sê, maar Meyer se Public Private Growth Ini­tiative (PPGI) is tot mislukking gedoem solank Suid-Afrika 'n sosialistiese staat is.